पाएं अपने शहर की ताज़ा ख़बरें और फ्री ई-पेपरडाउनलोड करें
बॉलीवुड सेलेब्स से जुड़ी खबरें हमेशा से ही सुर्खियों में रहती हैं मगर कई बार ऐसा भी देखने मिला है जब इनसे जुड़ी झठी अफवाहें भी तेजी से फैल गईं। इन दिनों सोशल मीडिया पर एक पोस्ट तेजी से वायरल हो रही है जिसमें दावा किया गया है कि पॉपुलर सिंगर लकी अली का कोरोना के चलते निधन हो गया है, हालांकि ये खबर पूरी तरह से झूठी है। मौत की खबरें वायरल होने के बाद लकी की दोस्त और एक्ट्रेस नफीसा अली सोढ़ी ने एक पोस्ट शेयर कर इन खबरों को गलत बताया है। एक्ट्रेस ने साफ किया है कि लकी बिल्कुल स्वस्थ हैं और अपने परिवार के साथ बेंगलुरु स्थित फार्म हाउस में हैं।
ये पहली बार नहीं है जब किसी सेलेब्स की मौत से जुड़ी झूठी अफवाह उड़ी है। लकी से पहले भी इस साल कई सेलेब्स को बेवजह सोशल मीडिया पर मृत घोषित किया जा चुका है। आइए जानते हैं वो सेलेब्स कौन से हैं-
मीनाक्षी शेषाद्रि
दामिनी और घातक जैसी ब्लॉकबस्टर हिट फिल्मों में नजर आ चुकीं मीनाक्षी शेषाद्रि इन दिनों अमेरिका में एक फैमिली लाइफ स्पेंड कर रही हैं। 3 मई को सोशल मीडिया पर एक्ट्रेस के निधन की खबरें आने लगीं, जिनसे उनके सभी फैंस और इंडस्ट्री के लोगों में हलचल मच गई। मौत की खबर वायरल होने के दौरान ही एक्ट्रेस ने अपनी एक तस्वीर शेयर कर सभी खबरों को झूठा साबित किया।
तबस्सुम
एक जमाने की मशहूर एक्ट्रेस तबस्सुम के निधन की खबरें अप्रैल में जमकर वायरल हुईं थीं जिन्हें एक्ट्रेस ने खुद एक पोस्ट के जरिए झूठा बताया। एक्ट्रेस ने अपनी मौत की खबर का एक स्क्रीनशॉट सोशल मीडिया पर शेयर करते हुए लिखा, 'आपकी शुभकामनाओं से मैं बिलकुल ठीक हूं, स्वस्थ हूं और अपने परिवार के साथ हूं। ये जो अफवाह फैल रही हैं मेरे बारे में वो बिलकुल गलत है, और मैं यह दुआ करती हूं कि आप सब भी अपने घर में सेफ रहें।' एक्ट्रेस के जिंदा रहते ही उन्हें मृत घोषित करने वालों की सोशल मीडिया पर सेलेब्स ने खूब आलोचना की थी।
अरविंद त्रिवेदी
पॉपुलर टीवी शो रामायण में लंकेश रावण का किरदार निभाने वाले अरविंद त्रिवेदी मौत की खबर आने के बाद से ही सुर्खियों में आ चुके हैं। हाल ही में खबरें थीं कि एक्टर का 82 साल की उम्र में निधन हो चुका है, हालांकि उनके करीबियों ने इन खबरों का खंडन किया था। रामायण में लक्ष्मण का रोल निभाने वाले सुनील लहरी ने भी फेक खबर फैलाने वालों को फटकार लगाते हुए लिखा, 'कोरोना के चलते आजकल काफी बुरी खबरें सुनने मिल रही हैं, ऊपर से अरविंद त्रिवेदी जी (रावण) की झूठी खबर, झूठी अफवाह फैलाने वालों से मेरी विनती है, कृपया करके इस तरह की खबर ना फैलाएं। भगवान की दया से अरविंद जी ठीक हैं और प्रार्थना करती हूं कि भगवान उन्हें सदैव स्वस्थ रखें'। बताते चलें कि बीते साल भी अरविंद त्रिवेदी की मौत की अफवाह सोशल मीडिया पर खूब वायरल हुई थीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva san_Deva hin_Deva kas_Deva hin_Deva bho_Deva hin_Deva zho_Hant eng_Latn